Radio Korgen var blant de 8 første nærradioer som fikk konsesjon i Norge, og den eneste av disse som fremdeles er i drift. Radio Korgens profil er det man kan kalle en «bygderadio». Driften er dugnadsbasert, og kan ikke overleve uten frivillige lisenspenger fra lytterne. Den har faste sendinger og er kanskje særlig populær hver lille julaften, da kanalen åpner for at utflyttede hemnesværinger får sende en hilsen over eteren.